Lionel Messi
Lionelis Andresas Mesis (isp. Lionel Andrés Messi; g. 1987 m. birželio 24 d. Rosarijuje) – Argentinos futbolininkas, „Inter Miami CF“ klubo puolėjas, laikomas vienu geriausių pasaulio futbolininkų. Pasaulio čempionas (2022 m.). 2012 m. pagerino visų laikų daugiausiai įmuštų per kalendorinius metus įvarčių rekordą (91 įvartis) ir buvo pripažintas rekordinį, ketvirtą kartą iš eilės, geriausiu pasaulio futbolininku. Turi dvigubą Argentinos ir Ispanijos pilietybę. Nuo 2004 iki 2021 m. buvo „FC Barcelona“ klubo puolėjas. Dažnai vadinamas „naujuoju Maradona“.